Topoľčianska fabrika na linky pre obalové fólie podrastie, vďaka novým covidovým kontraktom nemeckej matky
- Jedným z biznisov, ktorému koronakríza priniesla výrazne väčšie zákazky, je výroba obalov, keďže ľudia si počas karantén zvykli na využívanie donášok cez e-shopy.
- Ťažila z toho aj topoľčianska dcéra nemeckého výrobcu liniek na obalové fólie Brückner.
- Najskôr jej výrazne narástli tržby a zisky, teraz chce pristaviť ďalšiu veľkú halu.
V Topoľčanoch podrastie fabrika jedného z najvýznamnejších miestnych zahraničných investorov. Nemecký výrobca liniek na fóliové obaly Brückner, ktorý do mesta prišiel ihneď po začlenení krajiny do EÚ v roku 2004, tam chystá tretie rozšírenie slovenskej dcéry Brueckner Slovakia.
Potom, čo tam Nemci pristavovali nové objekty v rokoch 2012 a 2016, teraz chystajú výstavbu montážno-skladovacej haly na rozlohe skoro pol hektára. Vyplýva to z projektu, ktorý podniku schvaľujú povoľovacie úrady.
Brückner do novej haly nebude hľadať ďalších zamestnancov, keďže ich mnoho prijímal na montáž liniek v nedávnom období. Súviselo to s nárastom záujmu o obaly v čase pandémie.
Ešte pred nástupom koronavírusu mala slovenská dcéra Nemcov iba 200 zamestnancov, aktuálne ich má už vyše 350. Navyše postupne ešte bude naberať ďalších ľudí aj v priebehu budúceho roka.
V naberaní nových zamestnancov vďaka ponuke rôznych benefitov bola firma taká aktívna, že vlani získala